། །ལམ་འབྲིང་དུ་བསྟན་པ་དང་བསྡུས་པའང་ཡོད། བླ་མ་དམ་པའི་ཞབས་ལ་སྤྱི་་
བོས་ཕྱག་འཚལ་ལོ། །སྤྱིར་སྒྲུབ་པ་པོ་རྟེན་གྱི་གང་ཟག་གཅིག་གི་ལམ་འབྲས་བུ་དང་་་་་་
217

བཅས་པའི་གདམས་ངག་འབྲིང་དུ་བསྡུ་ན། ཏིང་ངེ་འཛིན་སྐྱེ་བའི་རྒྱུ་གང་ཡིན་པ་དང༌།
ཏིང་ངེ་འཛིན་གང་ཡིན་པ་དང༌། དེའི་ཕན་ཡོན་དང་། བར་ཆད་ཀྱི་ཆོས་བསལ་བ་་་་་་་
དང༌༑ ལམ་གྱི་ས་ཚོད་ཇི་ལྟར་ནོན་པ་དང་ལྔའོ། །ངོ་བོ་ཉིད་ཇི་ལྟར་ཡིན་པ་དང༌།
འབྲས་བུ་ཇི་ལྟར་ཡིན་པ་ནི་འདིར་རེ་ཞིག་གཞག་གོ །ལམ་གྱི་དང་པོ་རྒྱུ་ལ་གཉིས།
རིང་བའི་རྒྱུ་དང༌། ཉེ་བའི་རྒྱུའོ། །རིང་བའི་རྒྱུ་ལ་གསུམ། ལས་འཕྲོ་སད་པ་དང༌།
མོས་གུས་བྱས་པ་དང༌། བརྩོན་འགྲུས་བརྩམས་པའོ། །ཉེ་བའི་རྒྱུ་ལ་གཉིས། ཏིང་
ངེ་འཛིན་སྐྱེ་བར་བྱེད་པའི་རྒྱུ་དང༌། སྐྱེས་པ་བོགས་འབྱིན་པའི་རྒྱུའོ། །དེའི་དང་པོ་ལ་་
གསུམ་སྟེ། རླུང་གི་རྟེན་འབྲེལ་དང༌། ཁམས་བདུད་རྩིའི་རྟེན་འབྲེལ་དང་། རྩ་ཡི་་་་
གེའི་རྟེན་འབྲེལ་ལོ། །བོགས་འབྱིན་པར་བྱེད་པ་ནི། དོན་བརྒྱད་དུ་བླ་མའི་ཞལ་ལས་
ཤེས་པར་བྱའོ། །ཏིང་ངེ་འཛིན་ཉིད་གང་ཡིན་པ་ནི་ངོ་ཤེས་པས་ཏིང་ངེ་འཛིན་དུ་འགྱུར་་་་
བའི་གནད་ཡིན་ཏེ། དེ་ལ་སྦྱོང་བ་སྔོན་དུ་འགྲོ་བ་ནི། དང་པོ་བསམ་གཏན་གྱི་ཡན་་་་
ལག་དགུ་ཚང་བར་བྱས་ནས། སྲོག་དང་རྩོལ་བས་བསམ་གཏན་གྱི་ལམ་བཙལ། དེ་་་
ལ་ཉམས་སྐྱེ་བ་ནི་འཇུག་པ་སེལ་བའི་ལམ། ཆགས་པ་གཅོད་པའི་ལམ། བྱང་ཆུབ་་་་་
ཆེན་པོའི་ལམ་སྟེ། ལམ་གསུམ་དུ་བསྲེལ་ལོ། །ཉམས་སྐྱེ་བའི་ཚུལ་རིམ་པ་ཡིན་མིན་་
དུ་སྐྱེ་བ་དང༌། རླུང་ལོག་གི་རྟེན་འབྲེལ། མཐོང་སྣང་གི་རྟེན་འབྲེལ། རྨི་ལམ་གྱི་་་་་
རྟེན་འབྲེལ་ཏེ། རྟེན་འབྲེལ་གསུམ་དུ་བསྲེལ་ལོ། །ཡང་གང་ཟག་གཅིག་གི་རིམ་པ་་་་་
ནི༑ ལུས་ལ་ན་ཚ་ལ་སོགས་པ་བྱུང་བས་ལུས་ཉམས། སེམས་ལ་ཉོན་མོངས་པ་ལ་་་་་
སོགས་པ་སྐྱེས་པས་སེམས་ཉམས། རྟ་རྨི་བ་ལ་སོགས་པ་རྨི་ཉམས་ཏེ། ཉམས་་་་་
གསུམ་དུ་བསྲེལ་ལོ། །ལམ་སྐྱེ་བའི་རིམ་པ་ནི། རྣམ་རྟོག་སྔོན་དུ་སོང་བའི་དྲོད།
ཁམས་དགུ་འདུས་པའི་དྲོད། ཐིག་ལེ་འབར་ཞིང་འདུས་པའི་དྲོད། དྲོད་གསུམ་དུའང་
བསྲེལ་ལོ། །དེ་ལྟར་སྐྱེས་པ་རྣམས་ཀྱང་ཏིང་ངེ་འཛིན་གསུམ་གྱི་དབང་དུ་བྱས་ནས་་་་་
མཚན་ཉིད་སྣ་ཚོགས་སུ་འཆར་བའི་ཏིང་ངེ་འཛིན་དང༌། རང་བཞིན་སྟོང་པར་འཆར་་་་་
བའི་ཏིང་ངེ་འཛིན་དང༌། ངོ་བོ་ཟུང་འཇུག་ཏུ་འཆར་བའི་ཏིང་ངེ་འཛིན་ཏེ། ཏིང་ངེ་་་་་་
འཛིན་གསུམ་དུའང་ལམ་བསྲེལ་ལོ། །དེ་དག་ཀྱང་ཏིང་ངེ་འཛིན་གྱི་རྣམ་པར་དབྱེ་བ་ནི།
218

རླུང་གི་རྟེན་འབྲེལ་གྱིས་སྐྱེས་པའི་ཏིང་ངེ་འཛིན་དང༌། ཁམས་བདུད་རྩིའི་རྟེན་འབྲེལ་་་་་
གྱིས་སྐྱེས་པའི་ཏིང་ངེ་འཛིན་དང༌། རྩ་ཡི་གེའི་རྟེན་འབྲེལ་གྱིས་སྐྱེས་པའི་ཏིང་ངེ་འཛིན་་
ཏེ༑ དེ་དག་ཀྱང་རིམ་པ་ཡིན་མིན་དུ་སྐྱེ་བའི་ཕྱིར་གང་དང་གང་གི་ཏིང་ངེ་འཛིན་ཡིན་་་་་
པའང་ཤེས་པར་བྱ་ཞིང་རིགས་དབྱེ་བའོ།། །།
ད་ནི་ཏིང་ངེ་འཛིན་གྱི་ཕན་ཡོན་བསྟན་པ་ལས། དེ་ལ་གསུམ། འཇིག་རྟེན་
པའི་ལམ་མན་ཆད་དུ་འབྲས་བུ་བཞི་ཐོབ་པའི་ཕན་ཡོན་དང༌། ལོ་ཀ་ལས་འདས་པའི་
ལམ་ལ་གྲུབ་མཐའ་བཞི་སྙོགས་པའི་ཕན་ཡོན་དང༌། ཐུན་མོང་དུ་མཉེན་ལྕུག་བཞི་་་་
འཆར་བའི་ཕན་ཡོན་ནོ། །མཉེན་ལྕུག་བཞི་འཆར་བ་ནི། སྐུའི་མཉེན་ལྕུག །རྩའི་་་་
མཉེན་ལྕུག །ཡི་གེའི་མཉེན་ལྕུག །ཁམས་བདུད་རྩིའི་མཉེན་ལྕུག་གོ །དེ་ལ་དང་་་་་
པོ་ནི། མདོར་བསྡུ་ན་གཉིས་ཏེ། རྣམ་པར་རྟོག་པ་རིམ་གྱིས་ལྡོག་པའི་ཕན་ཡོན་དང༌།
ཉོན་མོངས་པ་རིམ་གྱིས་ལྡོག་པའི་ཕན་ཡོན་དེ་དག་ཅི་རིགས་པ་འབྱུང་ངོ༌། །ཕན་ཡོན་་་་་
ཐོབ་པའི་ཁྱད་པར་ནི། ཐོག་མར་རྨི་ལམ་གསལ་པོ་དང༌། དུད་འགྲོའི་སྐད་ཤེས་པ་ལ་
སོགས་པ་ཅི་རིགས་པ་འབྱུང་སྟེ། དེའང་འབྲས་བུ་བཞིར་བསྡུ་བ་ནི། ཐ་མལ་པའི་་་་་
ལུས་ངག་ཡིད་གསུམ་དང་བྲལ་བས་བྲལ་བའི་འབྲས་བུ། ཀུན་གཞི་ལ་ཡོད་པ་རང་ལ་་་་
སྨིན་པས་རྣམ་པར་སྨིན་པའི་འབྲས་བུ། ཇི་ལྟར་བྱས་པ་བཞིན་མྱོང་བས་རྒྱུ་མཐུན་ལྷན་་་་
ཅིག་སྐྱེས་པའི་འབྲས་བུ། སྤང་བྱ་མི་མཐུན་པའི་ཕྱོགས་འཇིག་ཅིང་སྐྱེས་བུ་འདུས་མ་་་་་་
བྱས་པ་ཡིན་པའི་ཁྱད་པར་ལས་བྱུང་བས་དྲི་མ་མེད་པའམ་སྐྱེས་བུ་བྱེད་པའི་འབྲས་བུ།
གྲུབ་མཐའ་བཞིའི་ཕན་ཡོན་ནི། ས་དྲུག་ལ་འཁོར་འདས་དབྱེར་མེད་ཀྱི་གྲུབ་མཐའ་་་་་
སྤྲུལ་སྐུའི་ཞིང་ཁམས་ལ་དབང་། ས་བཞི་ལ་མ་འདྲེས་ལ་ཡོངས་སུ་རྫོགས་པའི་གྲུབ་་་་་་
མཐའ༑ ལོངས་སྐུའི་ཞིང་ཁམས་ལ་དབང༌། དེ་ནས་ས་གཉིས་ལ་བདེ་སྟོང་རྒྱ་ཆུང་
བའི་གྲུབ་མཐའ་སྙོགས། ཆོས་སྐུའི་ཞིང་ཁམས་ལ་དབང༌། ས་ཕྱེད་ལ་བདེ་སྟོང་རྒྱ་ཆེ་་
བའི་གྲུབ་མཐའ་སྙོགས། །ངོ་བོ་ཉིད་ཀྱི་སྐུའི་ཞིང་ཁམས་ལ་དབང་ངོ་། །དེ་ཡན་ཆད་་་
ཀྱིས་ཕན་ཡོན་བསྟན་པའོ།། །།བཞི་པ་བསམ་གཏན་གྱི་གེགས་བར་ཆད་ཀྱི་ཆོས་བསལ་་
བ་ནི་གསུམ་སྟེ། བྱིང་བ་དང་རྒོད་པ་བསལ་བ། རྩ་རླུང་གི་ཟུག་བསལ་བ། ཉམ་ང་
219

བ་ལ་སོགས་པའི་འཕྲང་བསལ་བའོ། །དང་པོ་ནི། དཔལ་ཏོག་རྩེ་ཞབས་དང་ཐུན་
མོང་དུ་བླ་མའི་ཞལ་ལས་ཤེས་པར་བྱའོ། །བར་ཆད་གཞན་གཉིས་པ་ཚུལ་ཇི་ལྟ་བ་
བཞིན་བསལ་ཏེ། མདོར་ན་རྣལ་འབྱོར་ལམ་པ་ལ་རྩ་རླུང་གི་ཟུག་བྱུང་ན། རྩ་དེ་ཉིད་་
ཀྱི་གནས་སུ་ལ་དོར། རླུང་རྔན་དགས་བྱིན་ཏེ་ལ་དོར། སེམས་ཉམས་ཀྱི་དྲོད་བྱུང་་
རྒྱལ་དུ་བཏང་སྟེ་ལ་དོར། གཞན་ཡང་གནད་ཤེས་པས་བསལ་ཏེ། ལུས་ཀྱི་གནད་་་་་
འཁྲུལ་འཁོར་དང༌། གཞན་དབང་རྟེན་འབྲེལ་གནད་དུ་བསྣུན་པས་ཀྱང་བར་ཆད་
གཉིས་པ་སེལ་བར་བྱའོ། །གསུམ་པ་ནི། ཏིང་ངེ་འཛིན་ངོ་ཤེས་པས་བསམ་གཏན་གྱི་
གེགས་སེལ། བར་ཆད་ངོ་ཤེས་པས་བདུད་ཀྱི་གེགས་སེལ། སྐྱོན་ཡོན་ཏན་དུ་སློང་་་་་་
ཤེས༑ བར་ཆད་དངོས་གྲུབ་ཏུ་ལེན་ཤེས་སོ།། །།
ད་ནི་ལམ་གྱི་ས་མཚམས་ལས།
འཇིག་རྟེན་པའི་ལམ་མན་ཆད་དུ་ས་མཚམས་་་་
གསུམ་གྱིས་འགྲོས་ཏེ། ཁམས་འདུས་པ་དང་པོ་ལ་སེམས་གནས། རྟ་རྨི། རྩ་རླུང་་་
གི་ཟུག་འབྱུང་། བར་པ་ལ་ཐིག་ལེའི་གཟུགས་དང་མཐོང་སྣང་བརྟན། ཐ་མ་ལ་རྗེས་་་
དྲན་དྲུག་ཤེས་ཤིང་སྤྲུལ་སྐུ་འགའ་མཐོང་། དེ་ནས་འཇིག་རྟེན་ལས་འདས་པའི་ལམ་ལ།
སྤྱིར་ལམ་ནི་གསུམ་སྟེ། མཐོང་ལམ། སྒོམ་ལམ། མཐར་ཕྱིན་པའི་ལམ་མོ། །
ས་ནི་ཕྱེད་དང་བཅུ་གསུམ་སྟེ། དེ་ལ་ལུང་ཐུན་མོང་ལས་གྲགས་པའི་ས་བཅུ། སྦས་པ་
ཐུན་མོང་མ་ཡིན་པ་ལས་གྲགས་པའི་ས་ཕྱེད་དང་གསུམ་སྟེ། རེ་ཞིག་གི་དོན་བས་་་་་་
པའོ༑ །དེ་ལ་དབང་བཞིའི་ས་མཚམས་གཞག་ན། ས་དྲུག་བུམ་དབང་གི་ས། ས་་་་
བཞི་གསང་དབང་གི་ས། ས་གཉིས་ཤེས་རབ་ཡེ་ཤེས་ཀྱི་ས་། ས་ཕྱེད་དབང་བཞི་་་་་
པའི་སའོ། །ཡང་དང་པོ་ལ་བསྐྱེད་རིམ་བརྟན། གཉིས་པ་ལ་བདག་བྱིན་གྱིས་བརླབ་་་
པ་བརྟན། གསུམ་པ་ལ་ལམ་དཀྱིལ་འཁོར་འཁོར་ལོ་བརྟན། བཞི་པ་ལ་རྡོ་རྡོ་་་་་
རླབས་བརྟན་ནོ། །ཡང་དང་པོ་ལ་ལུས་ཀྱི་དཀྱིལ་འཁོར་ཤར། གཉིས་པ་ལ་བྷ་གའི་་་་
དཀྱིལ་འཁོར། གསུམ་པ་ལ་བྱང་ཆུབ་སེམས་ཀྱི་དཀྱིལ་འཁོར། བཞི་པ་ལ་དཀྱིལ་་་་་
འཁོར་གསུམ་དབང་དུ་བྱེད་པའི་རླུང་ཇི་ལྟར་གནས་པ་ཤར་རོ། །ཡང་དང་པོ་ལ་སྤྲུལ་་་་་་
པའི་སྐུའི་ཞིང་ཁམས་ལ་དབང༌། གཉིས་པ་ལ་ལོངས་སྤྱོད་རྫོགས་པའི་སྐུའི་ཞིང་ཁམས་་་
220

ལ་དབང༌། གསུམ་པ་ལ་ཆོས་ཀྱི་སྐུའི་ཞིང་ཁམས་ལ་དབང༌། བཞི་པ་ལ་ངོ་བོ་ཉིད་ཀྱི་་
སྐུའི་ཞིང་ཁམས་ལ་དབང་ངོ་། །དེ་ཡན་ཆད་ཀྱིས་ལམ་དོན་ལྔས་བསྟན་ནས། དེས་་་་་
བསྒྲུབས་པའི་འབྲས་བུ་ནི་སྐུ་ལྔ་ལྷུན་གྱིས་གྲུབ་པའི་འབྲས་བུ་ཡིན་ཏེ། དེ་ལ་རྟེན་གནས་
གྱུར་གྱི་སྐུ་བཞི་ནི། རྩ་གནས་གྱུར་སྐུ་ཐམས་ཅད་པ་སྤྲུལ་པའི་སྐུ་སྟེ་ཤཱཀྱ་ཐུབ་པ་ནས་་་་
བཟུང་སྟེ། རི་བོང་ལ་སོགས་པ་དུ་མའི་རྣམ་པར་སྣང་སྟེ། དེས་ཀྱང་སེམས་ཅན་གྱི་་་་་
དོན་བྱེད་པས་སྤྲུལ་པའི་སྐུ་མི་ཟད་པའོ། །ཡི་གེ་གནས་གྱུར་གསུང་ཐམས་ཅད་པ་ལོངས་
སྤྱོད་རྫོགས་པའི་སྐུ་སྟེ་། ལེགས་པར་སྦྱར་བའི་སྐད་ནས་བཟུང་སྟེ། འགྲོ་བ་མཐའ་་་་་
དག་གི་སྐད་དང༌། མེ་སྒྲ་དང༌། ཆུ་སྒྲ་ལ་སོགས་པ་འབྱུང་བ་མཐའ་དག་གི་སྒྲའང་སྣང་
བས་སེམས་ཅན་གྱི་དོན་དུ་འགྱུར་བའོ། །བདུད་རྩི་གནས་གྱུར་ཐུགས་ཐམས་ཅད་པ་་་་
ཆོས་ཀྱི་སྐུ་སྟེ། ཇི་ལྟ་བ་དང་ཇི་སྙེད་པ་མཁྱེན་ཅིང༌། རྟེན་འབྲེལ་འགྲིགས་པ་ལྟར་་
མཁྱེན་ཞེས་བྱ་བའི་དོན་ཏོ། །རླུང་གནས་གྱུར་ངོ་བོ་ཉིད་ཀྱི་སྐུ་ནི་སྐུ་ཐམས་ཅད་པ་ཡིན་་་
པའི་ཚེ་གསུང་དང་ཐུགས་ཐམས་ཅད་པའང་ཡིན་ལ། གཉིས་པོའི་ཚེ་ནའང་དེ་བཞིན་དུ་་་
འཐུགས་ཐམས་ཅད་གའང་ཡིན་ལ། གཉིས་
ཡིན་པས་སྐུ་དང༌། གསུང་དང༌། ཐུགས་ཐམས་ཅད་པ་ངོ་བོ་ཉིད་ཀྱི་སྐུའོ། །བརྟེན་་
པ་གནས་གྱུར་ནི། ངོ་བོ་ཉིད་ཀྱི་སྐུ་ཤིན་ཏུ་རྣམ་པར་དག་པ་ལྷུན་གྲུབ་ཀྱི་སྐུ་ཞེས་བྱ་བ་་་་
ཡིན་ཏེ། དེ་ཙམ་ན་འཁོར་འདས་གཉིས་རོ་གཅིག །སྤང་བྱ་དང་གཉེན་པོ་རོ་གཅིག །
ལམ་དང་འབྲས་བུ་རོ་གཅིག །སངས་རྒྱས་དང་སེམས་ཅན་རྒྱུད་གཅིག །བླང་དོར་་་་
གཉིས་མེད། སྤང་ཐོབ་གཉིས་མེད་ཅེས་བྱ་བའི་དོན་ཏོ། །དེའང་སྒྱུ་འཕྲུལ་དྲྭ་བ་ལས།
སངས་རྒྱས་སྐུ་ལྔའི་བདག་ཉིད་ཅན། །ཞེས་གསུངས་པ་དང༌། ཡེ་ཤེས་མིག་གཅིག་དྲི་
མ་མེད། །ཅེས་གསུངས་པས་སོ། །གཞན་ཡང་བདག་གཞན་གཉིས་ཀའི་ཆེ་བ་ནི།
འཁོར་ཚོམ་བུ་གཅིག་དང་འཚང་རྒྱ་བ་ཡིན་ཏེ། སྒྲུབ་པ་པོ་བདག་ཉིད། རྒྱུད་ཡོངས་་་་་
སུ་དག་པའི་ཕྱག་རྒྱ་གཅིག །བརྒྱུད་པའི་བླ་མ་གཅིག །བྱིན་གྱིས་རློབ་པའི་མཁའ་་་་་་
འགྲོ་གཅིག །ཞིང་ཡོངས་སུ་དག་པའི་སློབ་མ་གཅིག་སྟེ་ལྔ་གྲོལ་བར་བཞེད་དོ། །
གཞན་ཡང༌། ལོང་བ་རྣམས་ཀྱིས་མིག་ཐོབ་པ་དང༌། འོན་པ་རྣམས་ཀྱིས་སྒྲ་ཐོས་པ་་་་་
དང༌༑ སེམས་མ་བསྐྱེད་པ་བསྐྱེད་པ་ལ་སོགས་པའི་ཡོན་ཏན་བསམ་གྱིས་མི་ཁྱབ་པ་་་་་་
221

འདིར་རེ་ཞིག་མ་བརྗོད་དོ། །དེ་དག་གིས་ནི་རེ་ཞིག་ལམ་འབྲས་བུ་དང་བཅས་པའི་་་་་་
གདམས་ངག་འབྲིང་དུ་བསྡུས་ནས་གང་ཟག་གཅིག་གི་ལམ་འབྲས་བུ་མ་ཚང་བ་མེད་པར་་་
བསྟན་པའོ། །ས་མཱཔྟ་མི་ཐཱི།། །།
༄༅། །བླ་མ་དམ་པའི་ཞབས་ལ་སྤྱི་བོས་ཕྱག་འཚལ་ལོ། །སྒྲུབ་པའི་ལུང་་་་་་་
འབོགས་པའི་དུས་སུ་བླ་མ་དང་སློབ་མ་གཉིས་ཆར་གྱིས་མཁའ་འགྲོ་ལྔ་མཉེས་པར་བྱས་་་་་
ལ༑ དཀྱིལ་འཁོར་ལྔ་ལ་བཏུད་དེ་བསྐྲུན། །འབར་གཡོ་བརྟན་པའི་བྱེ་བྲག་གིས། །
སྲོག་རྩོལ་འགོག་པ་དེ་བཞིན་ནོ། །བདེ་ཆེན་ཆོས་སྐུ་ནམ་མཁའ་བཞིན། །དང་པོ་་་་་་
གཅིག་གིས་སྒྲུབ་པ་པོའི་བར་ཆད་བསལ། གཉིས་པས་དངོས་གྲུབ་བླང་། གསུམ་་་་
པས་གཞན་དོན་ཁྱད་པར་ཅན་ལ་འཇུག་པའི་ལུང་བླང་བར་བྱའོ། །དེ་གསུམ་ཀའི་དུས་་་་
སུ་བླ་མ་ལ་ལྷག་པའི་ལྷ་དཔལ་ཧེ་རུ་ཀའི་ང་རྒྱལ་བརྟན་པོ་བྱ། དེ་ནས་དམ་དུ་སྦ་ཞིང་་་་་
དམ་དུ་སྤེལ་ཞེས་བྱ་བ་ཡིན་པས། དང་པོར་རྟགས་ལ་བརྟེན་ཏེ། ཕན་ཡོན་ཁྱད་པར་་་
ཅན་གྱི་སྒོ་ནས་གསང་བར་གདམས། རྡོ་རྗེ་སྤྱི་བོར་གཞག་ཅིང་ཉེས་དམིགས་ཀྱི་སྒོ་ནས་
གདམས༑ མནའ་ཆུ་བླུད་དེ་གསང་བར་གདམས། བླ་མའི་བཀའ་མཉན་པའི་སྒོ་ནས་་
ཀྱང་གསང་བར་གདམས་ཏེ་རྒྱས་གདབ་པའོ། །འདི་ནི་ལམ་འབྲས་བསྡུས་པ་ཞེས་བྱ་་་་་་་
བའི་རྩ་བ་ཡིན་ཏེ། ཚིག་དང་པོས་དབང་བསྟན། གཉིས་པ་དང་གསུམ་པས་ལམ་་་་་་
བསྟན༑ དེའང་རྐང་པ་གཉིས་པས་འཇིག་རྟེན་པའི་ལམ་བསྟན། རྐང་པ་གསུམ་པས་་
འཇིག་རྟེན་ལས་འདས་པའི་ལམ་བསྟན། བཞི་པས་འབྲས་བུ་བསྟན་ཏོ། །དེ།དེ་ལ་་་་
དཀྱིལ་འཁོར་ལྔ་ནི། རྡུལ་ཚོན་ལ་རྡོ་རྗེ་སློབ་དཔོན་གྱི་དབང༌། ལུས་དང་བྱང་ཆུབ་་་་་་
སེམས་ལ་གསང་དབང་། ལུས་དང་བྷ་ག་ལ་ཤེས་རབ་ཡེ་ཤེས། རྟེན་གྱི་དཀྱིལ་་་་་
འཁོར་གསུམ་དང་བརྟེན་པ་དོན་དམ་པ་བྱང་ཆུབ་ཀྱི་སེམས་ལས་དབང་བཞི་པ་ཚུལ་བཞིན་
དུ་འཐོབ་པར་འགྱུར་རོ། །འབར་བས་ཁམས་འདུས་པ་དང་པོ། གཡོ་བས་བར་པ།
བརྟན་པས་ཐ་མ། རླུང་སྟོང་བརྒྱད་བརྒྱ་པ་བཅུ་གཉིས་རིམ་གྱིས་འགགས་ནས་སྲོག་་་་་
རྩོལ་གྱི་ལམ་ས་ཕྱེད་དང་བཅུ་གསུམ་བསྟན་ཏེ། དེ་བཞིན་ནོ་ཞེས་པའི་ཚིག་གི་སྒོ་ནས་་་་་
ས་བཅུ་གཉིས་པོ་གནས་སོ། །དེ་ལྟར་རྟེན་གྱི་གང་ཟག་དང༌། ལམ་བསྟན། བདེ་་་་་
222

ཆེན་གྱིས་ངོ་བོ་ཉིད་ཀྱི་སྐུ། ནམ་མཁས་ཆོས་སྐུ། རང་བཞིན་གྱིས་ལོངས་སྐུ་སྤྲུལ་སྐུ་་་
གཉིས་བསྟན་ཏེ། འགྲོས་བཞི་ཐིམ་སྟེ། གནས་གྱུར་པ་ལས་འབྲས་བུ་སྐུ་བཞི་འབྱུང་་་
བར་བསྟན་ཏོ། །ས་མཱཔྟ་མི་ཐཱི།། ༎
༈ སློབ་དཔོན་གྱི་དཀྱིལ་འཁོར་གསུམ་ཆར་ཡོད་ཀྱང་བྱང་སེམས་གཙོ། སློབ་་
མའི་དཀྱིལ་འཁོར་གསུམ་ཆར་ཡོད་ཀྱང་བྷ་ག་གཙོ། སློབ་མའི་དཀྱིལ་འཁོར་གསུམ་ཀ་་
ཡོད་ཀྱང་དོན་དམ་བྱང་ཆུབ་སེམས་གཙོ་བ་ལ་དགོངས་པའོ།
།གདམས་ངག་མ་རྫོགས་་་
པར་ལུང་མི་སྦྱིན།